HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Kannattaa katsoa ohjelma loppuun asti, -
sillä luvassa on innostava jakso.
Haastattelen vierasta nimeltään Taylan Michael.
Hän on evankelista Iowasta.
Hän todistaa voimallisesti, -
miten Herra vapautti hänet ongelmallisesta elämäntyylistä, -
täytti hänet Pyhällä Hengellä ja antoi palvelutyön, -
jossa hän tavoittaa monia Amerikassa ja muualla somen kautta.
Hän on TikTok-julkkis, jolla on 1,8 miljoonaa seuraajaa.
Hän kertoo siitä. Se, mitä Herra teki hänen elämässään, inspiroi varmasti.
Katsotaan haastattelu.
Sen jälkeen rukoilen sinun ja perheesi puolesta, -
että Herra koskettaa sinua voimakkaasti.
Olen varma, että nuoret inspiroituvat tästä.
Hei, veli! Mitä kuuluu? - Hyvin. Kiitos, että sain tulla mukaan.
Totta kai. Kiva, että pääsit lähetykseen.
Tiedän, että sinulla on paljon kerrottavaa ihmisille.
Herra on toiminut ilmiömäisesti elämässäsi ja työssäsi.
Kerro, mistä tulet.
Olet Iowasta, mutta kerro hieman itsestäsi ja siitä, mitä teet.
Kuten sanoit, en varttunut seurakunnassa.
Synnyin uudesti vähän yli neljä vuotta sitten. Olen nyt 25.
Tulin uskoon 21-vuotiaana. Elin 21 vuotta tuntematta Herraa.
Nyt asun Iowassa ja olen evankelista, koska Herra teki minussa työtä.
Vartuin Alaskassa, Kaliforniassa, Havaijilla. Muutimme paljon.
Vartuin rikkinäisessä kodissa. En tiennyt kristillisyydestä mitään.
En ikinä ajatellut, että minusta tulisi kristitty, -
saatikka julistaisin evankeliumia.
Mutta niin vain Herra tarttui minuun ja tämä on ollut mahtavaa.
Se on tilanteeni. Jos haluat, voin kertoa lisää.
Toki. Sanoit, ettet varttunut kristittynä. Mitä tapahtui?
Millainen oli kotisi? Miten kuulit evankeliumin?
Kotini oli hyvin rikkinäinen.
En halua olla vanhempiani kohtaan epäkunnioittava, -
mutta äiti ja isä olivat kodittomia. He olivat narkomaaneja ja alkoholisteja.
Kun synnyin, he olivat eronneet.
Biologinen äitini ei pystynyt hoitamaan minua.
Hänellä ei ollut rahaa ruokaan, asuntoon tai vaippoihin.
Perheeni sai siitä vihiä ja kaappasi minut äidiltäni ja isältäni.
Perheeni vei minut Alaskaan ja muutti nimeni ja muuta.
Ihan hullu alku elämälle.
En ikinä kunnolla kuullut evankeliumia.
Tiesin kyllä syvällä sydämessäni, että Jumala on totta, -
mutta kukaan ei ollut opettanut minulle Raamattua tai evankeliumia.
En tiennyt, miten Hänen luokseen tullaan.
Uskon, että kaikki tietävät sisäisesti, että Jumala on totta ja heillä on Luoja.
Se antoi hieman toivoa, mutta minulla ei silti ollut suuntaa.
Lopulta päädyin collegeen.
Siellä bisnesmentorini johdatti minut Herran luo.
Minut oli heitetty collegesta kahdesti.
Elämäni mullistui. Sain kutsun työhön. Olen julistanut siitä asti.
Et siis ollut seurakunnan kokouksessa.
Miten tulit uskoon? Seurakunnan ulkopuolellako?
Niin. Olin istunut aiemmin seurakunnissa ja tilaisuuksissa.
Siellä ei koskaan annettu alttarikutsua.
Kukaan ei ollut kysynyt, -
haluanko lähteä julkisesti seuraamaan Jeesusta.
En edes tiennyt, että pitää päättää -
ottaa Jeesus Herrakseen ja valita syntyä uudesti uskosta.
Koska en ollut ikinä tiennyt sitä, en näin ollen ikinä tehnyt sitä.
Bisnesmentorini Mike kertoi minulle evankeliumin.
Matt. 13:ssa sanotaan, että kylväjä kylvää Sanan siemenen.
Kun se putoaa sydämeen, Jumala laittaa sen kasvamaan -
ja tuottamaan sadon.
Mies alkoi kylvää minuun Sanaa ja evankeliumia.
Sitten yhtenä päivänä, 25. lokakuuta 2017 -
mies kysyi, haluanko ottaa Jeesuksen Vapahtajakseni. Minä otin.
Hän kastoi minut Etelä-Dakotassa.
Kiitos Herralle. Mahtavaa. Se osoittaa montakin asiaa.
Ensinnäkin evankeliumi ei ole rajoitettu seurakunnan kokouksiin.
Rakastan seurakuntaa. Olen pastori. Saarnaan monissa seurakunnissa.
Mutta evankeliumia ei ole rajoitettu neljän seinän sisään.
Toiseksi on uskomatonta, miten monet seurakunnat -
eivät tarjoa mahdollisuutta ottaa vastaan Kristus.
Jos käy seurakunnassa kuulematta ratkaisun tarpeesta, jokin on vialla.
Ja lisäksi mies oli rohkea ja julisti sinulle evankeliumia -
tilanteessa, joka ei ollut "kristillinen".
Tuo on ihan totta.
Olen parin viime vuoden aikana tajunnut, -
että kristinusko etenkin Amerikassa voi olla hyvin mukavaa.
Ihmisistä on mukavaa, kun Jumala siunaa ja johdattaa.
He tietävät, että Jumala haluaa siunata, -
ja Jeesus sanoi antavansa yltäkylläisyyden, -
mutta yltäkylläisyydessä he unohtavat lähetyskäskyn -
mennä tekemään kaikki kansat opetuslapsiksi ja pelastamaan ihmisiä.
Mutta uskon, että Jumala nostaa palavien evankelistojen sukupolvea, -
jotka kantavat voimaa ja herätyksen tulta kaikkialle.
Aamen. Hieno todistus. On innostavaa kuulla se.
Katsojien joukossa on nyt ja myöhemminkin sellaisia, -
jotka kamppailevat eivätkä ole varmoja, ovatko he pelastuneet.
Saatte varmasti tilaisuuden ottaa vastaan pelastuksen tänään.
Raamattu sanoo, että nyt on pelastuksen päivä.
Uskon, että evankeliumia kannattaa julistaa kovemmin kuin koskaan.
Tulit siis rikkinäisestä kodista. Tulit tuntemaan Jeesuksen.
Annoit Hänelle elämäsi.
Tällä hetkellä teet kokopäiväistä palvelutyötä.
Tulit uskoon vuonna 2017.
Herra on tehnyt paljon työtä lyhyessä ajassa.
Miten siirryit palvelutyöhön? Olit collegessa. Yhtäkkiä elämäsi muuttui.
Mitä tapahtui?
Hyvä kysymys. Ihmiset yleensä ihmettelevätkin, -
että miten se kävi niin nopeasti ja Herran on täytynyt tehdä ihme.
Se on ihan totta. Jumala todellakin teki ihmeen elämässäni.
2. Kor. 5:17:ssä sanotaan, että sille, joka on Kristuksessa, -
kaikki vanha on poissa ja uusi on tullut tilalle.
Ihminen saa uuden mielen, hengen ja sydämen.
Raamattu sanoo, että Jumala vaihtaa kivisydämemme lihasydämeen.
Hän lupasi kirjoittaa meihin lakinsa ja antaa meille Henkensä.
En tiennyt saarnaamisesta tai evankelioinnista mitään.
En edes tiennyt, mikä evankelista on. Kun synnyin uudesti, -
Jumala antoi minulle uuden sydämen ja pani sisimpääni Henkensä.
Yhtäkkiä minulla oli valtava nälkä ja into lukea Raamattua.
Sain Pyhän Hengen kasteen, mikä on voimaevankelioinnin avain.
Puhumme siitä varmasti myöhemmin.
Sain Pyhän Hengen kasteen oltuani uskossa vuoden ja kolme kuukautta.
Kävin läpi pyhitysprosessin. Tunnustin syntini ja käännyin niistä pois.
Monet unohtavat jälkimmäisen. He ajattelevat, että riittää kun tunnustaa.
Ei. Pitää kääntyä synneistä pois.
Noin vuoden ajan tunnustin syntejä ja käännyin niistä pois.
Kun vaelsin Jeesuksen veren lunastustyön todellisuudessa, -
pyysin Pyhän Hengen kastetta. Jumala kastoi minut Hengellä.
Aloin puhua uusin kielin. Kävi kuin Paavalilla.
Muut kasvoivat palvelutyöhön tai seurasivat Jeesusta askel askeleelta.
Jeesus oli jo kuollut, ylösnoussut ja mennyt taivaaseen, -
kun Paavali astui kuvaan.
Paavali meni Arabiaan joiksikin vuosiksi.
Sanonkin, että olen käynyt Arabian koulun, Pyhän Hengen koulun.
Kun sain Pyhän Hengen kasteen, pysyin asunnossani 90 päivää.
En halunnut muuta kuin lukea Raamattua.
Luin Raamattua tuntikaupalla.
Sitä on jatkunut neljä vuotta.
Haluan joka päivä oppia Herrasta ja opinkappaleista, -
miten saarnata merkeistä, tunnusteoista ja ihmeistä, -
lunastuksesta ja vanhurskautuksesta Jeesuksen veren kautta.
Herra on siitä asti kouluttanut minusta saarnaajaa.
Kiitos Herralle.
Ihmiset haluavat Jumalan käyttöön, mutta Jeesuskin käski opetuslasten -
odottaa Jerusalemissa, kunnes heidät puetaan voimalla.
Kerropa Pyhän Hengen kasteen merkityksestä elämässäsi.
Miten päästä Jumalan käyttöön?
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Pyhällä Hengellä ja tulella kastetussa henkilössä on jotain erilaista.
Sen näkee ja tuntee. Voisit mennä kokoukseen, jossa on 2 000 ihmistä, -
ja heistä 1 999 ei ole saanut Pyhän Hengen kastetta ja yksi on, -
ja osaisit kertoa, kuka se on.
Kun ihminen saa Pyhän Hengen kasteen, jokin hänessä muuttuu.
Jeesus sanoi: "Odottakaa, kunnes teidät puetaan voimalla, -
ja sitten tulette olemaan todistajiani."
Jeesus sanoi, ettei voi olla Hänen todistajansa, ennen kuin saa voiman.
Voima tuli Ap. t. 2:ssa helluntaina.
Pietari ja hänen työnsä on täydellinen esimerkki.
Hän seurasi Jeesusta aivan yhtä läheltä kuin muutkin.
Hän oli Jeesuksen seurassa joka päivä 3,5 vuotta -
mutta kielsi Kristuksen kolmesti nuotiolla palvelustyttöjen seurassa.
Ei aikaakaan, kun hän sai Pyhän Hengen ja tulen kasteen.
Hän nousi saarnaamaan samojen ihmisten eteen, -
jotka ristiinnaulitsivat Jeesuksen, ja 3 000 ihmistä pelastui -
ja sai Pyhän Hengen.
Se on ero sen välillä, onko ihmisellä Pyhä Henki vai ei.
Ilman Pyhää Henkeä hänellä ei ollut rohkeutta ja voimaa.
Ap. t. 4:ssä ihmiset kyselivät, keitä ovat nämä miehet, -
jotka puhuvat sellaisella voimalla.
Kun Pyhä Henki tulee, Hän antaa voiman ja vallan -
vaeltaa merkeissä, tunnusteoissa ja ihmeissä.
Katsojissa on sellaisia, jotka ovat rukoilleet ja etsineet Jumalaa -
saadakseen Pyhän Hengen kasteen. Saat sen nyt Jeesuksen nimessä.
Ota se vastaan uskossa.
Se on lahja uskoville ja voima taivaasta.
Se auttaa menemään maan ääriin ja olemaan todistaja.
Kiitos Herralle. Mahtavaa.
Näit siis eron, kun sait Pyhän Hengen kasteen.
Saarnasitko jo ennen sitä?
Olin saarnannut muutaman kerran.
Minua oli pyydetty kertomaan todistukseni, -
sillä ihmiset hämmästelivät, että olin tullut uskoon. Se on hassua.
Olin puhunut, mutta siinä ei ollut voimaa. Kukaan ei ikinä itkenyt, -
parantunut tai pelastunut.
Mutta kun sain Pyhän Hengen kasteen, -
aloin ponnistella sen eteen, että ihmiset tulisivat esiin -
ja pelastuisivat, vapautuisivat, parantuisivat ja saisivat henkikasteen.
Hengellinen vaellukseni nousi aivan uudelle tasolle.
Aivan kuin Sak. 4:6: "Ei väellä eikä voimalla vaan minun Hengelläni."
Omassa voimassa ja lihassa ei pysty muuttamaan mitään.
Mutta kun Jumalan Henki tulee ylle, se muuttaa kaiken.
Tapahtui välitön muutos kuin Pietarilla. Pietari muuttui täysin.
Hän julisti evankeliumia. Tuhannet tulivat Herran luo, -
sillä hän oli täyttynyt Hengellä. Sitä tämä sukupolvi tarvitsee.
En usko, että se tarvitsee vain lisää ihmisiä -
pitämään viiden kohdan puheen elämäntaidosta.
He tarvitsevat evankeliumin julistajia, jotka ovat täynnä Henkeä ja voimaa.
Milloin aloitit täysiaikaisen palvelutyön?
Monet kysyvät, miten aloitit palvelutyön.
Se on kaikilla erilainen prosessi.
Siihen ei ole kaavaa.
Jokainen ihminen on erilainen.
Jokaisella on erilainen kutsu, lahja ja vaellus.
Miten se sinulla meni? Miten tiesit, että tämä on kutsusi?
Tiesin sinä päivänä, kun sain Pyhän Hengen kasteen, -
että minut on kutsuttu palvelutyöhön. En tiennyt, miltä se näyttäisi.
Siitä on nyt vähän yli kolme vuotta.
Minulle oli selvää, että minut on kutsuttu julistamaan evankeliumia.
Halusin myös yrittäjäksi. Minulla oli muitakin unelmia.
En tiennyt, että voisin olla matkaevankelista.
Sanottiin, että saatan olla evankelista. En tiennyt, mitä se tarkoittaa.
Tiesin noin 1,5 vuotta, että minulla on kutsu työhön.
En vain tiennyt, miten se käytännössä tapahtuu.
Noin 1,5 vuotta myöhemmin kuuntelin evankelistaystäväni podcastia.
Olin käynyt hänen kokouksissaan. Hänellä toimivat ihmeet.
Hänellä oli tehtävä, jonka tyyppiseen minutkin oli kutsuttu. Tiesin sen.
Hän sanoi podcastissaan: "Jos tiedät, että sinulla on kutsu, -
mutta haikailet vielä toisen työn perään, olet kahtaalle horjuva."
"Olkoon vastauksesi kyllä tai ei."
"Lopeta arpominen ja laita kaikki likoon."
Se kolahti. Tiesin, että hän puhui minulle.
Olin rakentanut kahden vuoden ajan digitaalisen markkinoinnin yritystä.
Lakkautin yritystoiminnan ja irtisanouduin toisesta työstäni.
Jätin kaiken ja aloitin täysiaikaisen työn.
Aloin julkaista sisältöä TikTokissa, Instagramissa ja YouTubessa.
Aloin saada puhujakutsuja.
Minun oli vain vedettävä raja -
ja sanottava: "Jumala, olet kutsunut minut. Minä vastaan."
Ajattele Aabrahamia 1. Moos. 12:ssa.
Herra ilmestyi, kun hän oli 75-vuotias, ja sanoi: -
"Lähde isäsi talosta siihen maahan, jonka minä sinulle annan."
"Teen sinusta kuuluisan ja vauraan, kansanpaljouksien isän."
Jumala käski hänen lähteä tuntemattomaan, -
tehdä uusia juttuja ja uskoa Jumalaan, jota hän ei ollut ikinä nähnyt.
Aabraham totteli. Niin minäkin tein. Uskoin Jumalaan ja lähdin.
Se oli elämäni paras päätös.
Entä paikallisseurakunta? Oliko sinulla pastori? Miten se meni?
Etelä-Dakotassa noin tunnin päässä täältä on seurakunta.
Sen nimi on Faith Family Church.
Sen pastorit Mike ja Vicky ovat olleet Herran työssä 41 vuotta.
Kumpikin on ollut vankkumaton Jumalan mies ja nainen.
He olivat hengellinen auktoriteettini noin kahden vuoden ajan.
Kävin siellä joka sunnuntai. Vein mukanani satoja ihmisiä -
täyttymään Pyhällä Hengellä.
Siellä oli hengellinen auktoriteettini.
Tänä vuonna noin 7 viikkoa sitten perustimme seurakunnan tänne.
Siinä on käynyt satoja ihmisiä. He palavat Pyhän Hengen tulta.
Mahtavaa. Oli tärkeää, että kävit paikallisseurakunnassa.
Tapaan monia, jotka haluavat Herran työhön -
mutta heillä ei ole yhteyttä seurakuntaan tai pastoriin, -
joka oikaisisi tai nuhtelisi heitä tai puhuisi heille elämää ja tarkoitusta -
ja joka olisi heitä edellä näyttämässä tietä. Se on tärkeää.
Siirrytäänpä sitten siihen, mitä on tapahtunut.
Mitä on tapahtunut Amerikassa ja sosiaalisessa mediassa?
Juttelimme vähän aikaa sitten. Kerroit, että teet lähes joka ilta -
lähetyksen Instagramissa ja TikTokissa.
Tervehdys teille, jotka seuraatte tätä.
Piia Suomesta, Renata Norjasta. Siunausta. Kiva nähdä.
Eemeli Sutelainen Suomesta. Siunausta.
Olet siis suosittu Instagramissa ja TikTokissa.
Jotkut karttavat somea, koska siellä on niin paljon pahaa.
Mutta siellähän juuri tarvitaan valoa. Sinne seurakunnan pitää mennä.
Jos TikTok on suosittu ja siellä on paljon roskaa, meitä tarvitaan siellä.
Mitä TikTokin kanssa tapahtui? Sinulla on 1,8 miljoonaa seuraajaa.
Tavoitat ihmisiä evankeliumilla joka päivä. Miten se alkoi?
Kaksi vuotta sitten koin hyvin selvästi, -
että Herra kehotti kertomaan todistuksia TikTokissa.
Aluksi minäkin ajattelin: "Herra, -
siellähän on vain twerkkaavia ja minecraftaavia teinejä."
Tanssivia. - Niin. Ajattelin, että jos olisin TikTokissa, -
kukaan ei kuuntelisi minua.
Mutta sydämelläni oli taakka. Koin, että Herra kehotti minua -
menemään TikTokiin.
Tapasin kuunnella erästä bisnestyyppiä.
Hän sanoi podcastissaan...
Tiedätkö GaryVeen? - Tiedän.
En avoimesti suosittele kristityille hänen kuuntelemistaan.
Hän tuskin on uskossa. Mutta kuuntelin hänen bisnesajatuksiaan.
Puhelee rumia. - Niin puhelee.
Mutta Jumala häntä siunatkoon. Jumala puhui hänen kauttaan.
Kuuntelin GaryVeen podcastia.
Gary Vaynerchukilla on suuri some-yleisö. Hän tietää mistä puhuu.
Jos hän on ennustanut jotain someen liittyvää, hän on aina osunut oikeaan.
Hän sanoi: "Jos haluat vaikuttaa maailmaan -
mutta et ole TikTokissa, olet väärässä."
Se kolahti minuun.
Pysähdyin ja sanoin: "Selvä, Herra."
"Jos tuo on merkki, alan kertoa todistuksia TikTokissa."
Menin TikTokiin ja aloin kertoa evankeliumia.
Kerroin, kuinka kerran poimimme kaverini kanssa kyytiin naisen, -
joka liftasi varhain aamulla. Oli helmikuu ja tosi kylmä.
Kerroimme hänelle evankeliumin. Hän itki takapenkillä.
Hän haisi viinalta. Näki, että hän ei ollut raiteilla.
Hän sanoi: "Vartuin seurakunnassa. Hylkäsin Jumalan kolme vuotta sitten."
"Tänä aamuna ensikertaa kolmeen vuoteen rukoilin Jumalalta apua."
"Puolen tunnin päästä te ilmestyitte."
Kerroin sen TikTok-videolla. Se levisi kulovalkean tavoin.
Sitä katsottiin 275 000 kertaa.
Sain yhdessä yössä 15 000 uutta seuraajaa.
Tiesin, että sen yllä oli armo. Päätin jatkaa.
Tein kolme, neljä tai viisi videota päivässä.
Tein joskus kaksikin livestriimiä.
Livestriimasin kuusi tuntia yhteen menoon.
Seuraajamääräni kasvoi nollasta 1,8 miljoonaan noin 16 kuukaudessa.
Määrä räjähti. Aloin kertoa evankeliumia TikTokissa.
Ihmisiä parani ja vapautui. Paljon ihmisiä pelastui.
Se on avannut minulle paljon ovia.
Olen tutustunut Isaiahiin, pastori Vladiin, Daniel Adamsiin, -
pastori Mike Signorelliin ja muihin Jumalan miehiin.
Se on ollut iso siunaus. - Mahtavaa.
Kiitos Jumalalle. Kannustan teitä, -
kun puhuimme varustautumisesta ja inspiroitumisesta, -
ilmoittautumaan Revival Explosionin ihmeiden kouluun.
Se on saatavilla kokonaan netissä. Voit ilmoittautua saman tien.
Valitse kotisivuiltamme "School Bundle".
Voimassa on erikoistarjous.
Haluan nähdä sinut siellä.
Tahdon rukoilla puolestasi tänään, -
että Herra koskettaa elämääsi erityisellä tavalla, jos kamppailet.
Kuulit todistuksen mutta sanot: "Minä kamppailen edelleen."
"En tiedä, kuinka pääsen tilanteesta."
Jumala on voimallinen tekemään monin verroin enemmän -
kuin osaamme pyytää, ajatella tai kuvitella.
Tahdon rukoilla sinulle Jumalan voiman kosketusta -
ja Pyhän Hengen innoitusta, niin että etenet ja teet suuria tekoja Herralle.
Haastattelu jatkuu seuraavassa jaksossa.
Siitä tulee voimallista. Kerromme vihjeitä, -
miten pääsee eteenpäin. Rukoillaan.
Isä, Jeesuksen nimessä tuon veljeni ja sisareni läsnäoloosi.
Kiitos kaikista, jotka katsovat.
Kosketa heitä erityisesti. Rohkaise heidän sydäntään.
Tuon eteesi ne, joilla on elämän-, perhe- ja terveyshuolia.
Rukoilen, että Pyhä Henki virvoittaa heitä nyt Jeesuksen nimessä.
Suo heidän kohdata Sinut kaikissa tilanteissaan -
ja vapautuvat Jumalan kunniaksi.
Anna parantumisen ja vapautumisen virrata.
Rohkaise, vahvista ja virvoita Jeesuksen nimessä.
Isä, annan Sinulle kunnian ja kiitoksen Jeesuksen nimessä. Aamen.
Nähdään seuraavassa jaksossa.
Jumalan siunausta! Olet rakas. Kiitos paljon.
Ohjelmamme on näkynyt TV7-kanavalla jo yhdeksän vuotta.
Yhdeksän vuotta säännöllisesti.
Kiitos siitä kuuluu työmme kumppaneille ja ystäville.
Tavoitamme monia ihmisiä Kristukselle.
Ihmisiä paranee ja vapautuu.
Rohkaisen tykkäämään ohjelmasta ja tukemaan ohjelmaa, -
jotta se voi näkyä jatkossakin.
Ruudussa on nyt tilitiedot, puhelinnumerot ja muut ohjeet, -
miten voit kylvää, jotta ohjelma näkyy TV7:llä jatkossakin.
Haluamme jatkossakin tavoittaa, siunata, rohkaista ja vapauttaa -
ja olla siunaukseksi kaikille katsojille.
Lähde mukaan työhön ja lahjoita Jeesuksen nimessä.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz